**Kandidātu un pretendentu izslēgšanas nosacījumu dati Metadati**

**Datu apraksts**

Sabiedrisko pakalpojumu sniedzēji, kuri piemēro Sabiedrisko pakalpojumu sniedzēju iepirkumu likumu, Iepirkumu uzraudzības biroja tīmekļvietnē publicētajās iepirkumu publikācijās – paziņojumos par līguma slēgšanas tiesību piešķiršanu un paziņojumos par sociālajiem un citiem īpašiem pakalpojumiem – paziņojumos par līguma slēgšanas tiesību piešķiršanu – norāda tos pretendentus un kandidātus, kuri tiek izslēgti no turpmākās dalības iepirkumā saskaņā ar Sabiedrisko pakalpojumu sniedzēju iepirkumu likuma attiecīgā panta punktu. Ja sabiedrisko pakalpojumu sniedzējs paziņojuma publikācijā apstiprina šādu kandidātu un pretendentu esamību, tiek norādīts likuma panta punkts, uz kura pamata pieteikumu iesniegušais kandidāts vai piedāvājumu iesniegušais pretendents ir izslēgts.

No iepriekš minētajās paziņojumu publikācijās norādītajiem izslēgšanas pamatojumiem tiek atlasīti dati, norādot izslēgšanas pamatojumu skaitu atbilstoši norādītā likuma pantiem. Dati par 2023. gada izslēgšanas nosacījumiem gada griezumā ir atlasīti līdz 2023. gada 24. oktobrim. No 2023. gada 25. oktobra ir ieviestas e-veidlapas, kurās kandidātu izslēgšanas noteikumi netiek norādīti.

Norādīts arī kopējais nopublicēto paziņojumu skaits, kopējais saņemto piedāvājumu skaits un par saņemto kopējo pretendentu skaitu aprēķināts īpatsvars pa izslēgšanas pamatojuma panta punktiem.

Rādītāju kopums sniedz vispārēju ieskatu par kandidātu un pretendentu skaitu, kuri izslēgti no iepirkuma saskaņā ar Sabiedrisko pakalpojumu sniedzēju iepirkumu likuma attiecīgā panta punktu, publicējot informāciju par noslēgtajiem iepirkuma līgumiem un vispārīgajām vienošanām. Kopsavilkumā nav ietverti dati par iepirkuma līgumiem vispārīgo vienošanos ietvaros.

Dati iegūti no Publikāciju vadības sistēmas.

**Datu publicēšana**

Dati tīmekļvietnes sadaļā ***Statistika*** zem ***Aktuālie publikāciju dati*** ***/ Sabiedrisko pakalpojumu sniedzēju iepirkumu likums/ Kandidātu un pretendentu izslēgšanas nosacījumu dati*** tiek publicēti saskaņā ar aktuālo [datu publicēšanas kalendāru](https://www.iub.gov.lv/lv/statistikas-datu-publicesanas-kalendars-2022-gadam) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Kandidātu un pretendentu izslēgšanas nosacījumu dati | par 2023. gadu | 05.01.2024. |  |
| Kandidātu un pretendentu izslēgšanas nosacījumu piemērošanas rādītāji | par 2022. gadu  par 2021. gadu  par 2020. gadu  par 2019. gadu  par 2018. gadu  par 2017. gadu |  | Skat. arhīvā |

**Dati sagatavoti:**

02.01.2024.

**Datu pieejamība**

Apkopotie dati ir pieejami, sākot no 2017. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* paziņojumiem par līguma slēgšanas tiesību piešķiršanu un paziņojumiem par sociālajiem un citiem īpašiem pakalpojumiem – paziņojumiem par līguma slēgšanas tiesību piešķiršanu atbilstoši Ministru kabineta 2017. gada 28. marta noteikumiem Nr. 182 „Sabiedrisko pakalpojumu sniedzēju iepirkumu paziņojumi un to sagatavošanas kārtība” (spēkā no 01.04.2017.).

**Atskaites periods**

Atskaites periods ir kalendārais gads.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Datu aprēķināšana**

Gada griezumā iegūtie dati tiek sarindoti pēc likuma panta punkta par izslēgšanas pamatojumu un aprēķināts procentuālais īpatsvars.

**Konfidencialitāte**

Iepirkumu uzraudzības biroja tīmekļvietnē publicētie sabiedrisko pakalpojumu sniedzēju iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās prasības.

**Atbilstība**

Apkopotie statistikas rādītāji atbilst lietotāju vajadzībām kopā gada griezumā.

**Precizitāte**

Gada apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Netiek veikta.

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | [pasts@iub.gov.lv](mailto:pasts@iub.gov.lv) |
| Informācijas departaments | |
| Tālruņa numurs | 24556632 |

**Metadati pēdējo reizi atjaunoti**

05.01.2024.

**Saistītās tēmas**